ชายอายุ 22 ปี มีเส้นดำที่เล็บมีสิทธิ์เป็นอะไรบ้างครับ ไม่ได้เกิดจากtrauma เพราะเป็นมาระยะหนึ่งเเล้ว ควรตรวจอะไรเพื่อdxบ้างครับ มีสิทธิ์เป็นmelanomaไหม ถ้ามีprognosisเป็นยังไงครับ
สวัสดีค่ะ เส้นสีดำที่เล็บ อาจเป็น1. เป็นไฝ (nail matrix nevus) หรือกระ (lentigo) ของเล็บ2. เลือดออกใต้เล็บ มักอุบัติเหตุ เช่น ถูกประตูหนีบ เป็นต้น แต่หากไม่มีประวัติ ก็ไม่น่าใช่3. การติดเชื้อรา จะมีการหนาตัวของเล็บขึ้น ผิวเล็บไม่เรียบ เล็บมีรูปร่างผิดปกติ เล็บเปราะ แตกร่อน และมีสีที่เปลี่ยนไป มักเป็นสีเหลืองหรือสีขาว หรืออาจเป็นสีน้ำตาลเข้มจนถึงดำก็ได้ แต่มักไม่ไม่มีลักษณะเป็นแถบหรือเส้นฃ4. เกิดจากการใช้ยาบางชนิด เช่น ยาเคมีบำบัดบางอย่าง ยารักษาโรคมาลาเรีย เป็นต้น หรือได้รับสารพิษโลหะหนักเข้าสู่ร่างกาย มักจะพบเป็นในหลายๆ เล็บ5. เกิดจากการเป็นโรคบางอย่าง เช่น lichen planus, psoriasis, amyloidosis, Addison' s disease, hemosiderosis หรืออื่นๆ ส่วนมากมักเกิดขึ้นในหลายๆ เล็บ และจะมีอาการอื่นๆ ทางร่างกายที่ผิดปกติร่วมด้วยอีกหลายอย่าง6. เป็น benign hyperpigmentation คือไม่มีโรคทางกายต่างๆ และไม่ใช่มะเร็ง เช่น physiologic melannychia หรือเป็น Laugier-Hunziker syndrome มักพบเกิดขึ้นในหลายๆ เล็บเช่นกัน7. มะเร็งของเซลล์ที่สร้างเม็ดสีซึ่งอยู่ใต้เล็บ (subugual melanoma) แต่แทบไม่พบในคนอายุน้อย และหากเป็นมะเร็ง แถบสีดำจะขยายกว้างออก และอาจลามไปที่ผิวหนังของนิ้ว หรือกลายเป็นก้อนเนื้อนูนขึ้นมา และเล็บจะถูกทำลายจากเซลล์มะเร็ง ส่วนการพยากรณ์โรคนั้น หากได้รับการวินิจฉัยและรักษาเร็ว โดยที่มะเร็งยังไม่กระจายไปยังบริเวณอื่นและอวัยวะอื่น ก็ถือว่ามีการพยากรณ์โรคที่ดี มีโอกาสหายได้ค่ะหากไม่การเปลี่ยนแปลงใดๆเกิดขึ้นกับเล็บ คือมีผิวเล็บเรียบ ผิวหนังข้างเล็บปกติดี และแถบดำไม่ขยายกว้างออก ก็ไม่จำเป็นต้องทำอะไร แต่หากแถบดำค่อยๆ ขยายกว้างออก ผิวเล็บเริ่มขรุขระ หรือมีอาการผิดปกติอื่นๆทางร่างกาย แนะนำให้ไปพบแพทย์ตรวจค่ะ